Document ID: 32004D0584

KOMISJONI OTSUS,
26. juuli 2004,
millega muudetakse otsust 2001/651/EÜ, millega kehtestatakse komisjoni määruse (EÜ) nr 1374/98 artikli 5 alusel Uus-Meremaalt imporditava või rasvasisalduse tüüpilise protsessiga saadud standardhälve
(teatavaks tehtud numbri K(2004) 2962 all)
(2004/584/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1)
võttes arvesse komisjoni 14. detsembri 2001. aasta määrust (EÜ) nr 2535/2001, millega kehtestatakse komisjoni määruse (EÜ) nr 1255/1999 üksikasjalikud rakenduseeskirjad piima ja piimatoodete impordikorra ja tariifikvootide kehtestamise kohta, (2) eriti selle artikli 40 lõiget 1,
ning arvestades järgmist:
(1)
Määruse (EÜ) nr 2535/2001 IV lisas sätestatakse ühenduses vabasse ringlusse laskmiseks esitatava Uus-Meremaa või rasvasisalduse kindlaksmääramise kord jooksva turulepääsu kvoodi alusel käesoleva määruse III.A lisa kvoodi nr 09.4589 tingimustel.
(2)
Kõnealuse korra aluseks on statistilised põhimõtted. Kõnealuse korra oluliseks elemendiks on täpsustatud tootmisettevõttes määratletud spetsifikaadi järgi valmistatud või rasvasisalduse tüüpilise protsessiga saadud standardhälbe kasutamine, mis on eelnevalt teada kontrolliasutustele liikmesriikides, kus esitatakse ühenduses vabasse ringlusse laskmise avaldus.
(3)
Vabrikute identifitseerimine ja vastava tüüpilise protsessiga saadud standardhälbed sisalduvad komisjoni otsuse (EÜ) nr 2001/651 lisas. (3)
(4)
Uus-Meremaa Toiduohutusamet (New Zealand Food Safety Authority) on 23. aprilli 2004. aasta kirjas teatanud komisjonile uute registreeritud vabrikute nimed.
(5)
Otsust 2001/651/EÜ tuleks seetõttu vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2001/651/EÜ lisa asendatakse käesoleva otsuse lisa tekstiga.
Artikkel 2
Käesolevat otsust hakatakse kohaldatama sellise või impordi suhtes, mille kohta on IMA 1 sertifikaadid välja antud alates kolmandast päevast pärast käesoleva otsuse Euroopa Liidu Teatajas avaldamise kuupäeva.
Artikkel 3
Käesolev otsus on adresseeritud liikmesriikidele.
Brüssel, 26. juuli 2004

Labels: 3
17
18